Совет яугирҙары ҡала-ҡәлғәгә яҡынлаша башлағас, немецтар, нығытмалар артына ышыҡланып, улар өҫтөнә бөтә төр ҡоралдарҙан ут асалар. Тағы ла бер нисә совет танкы яндырыла. Беҙҙең пехотаны гитлерсылар, уңайлы позициянан файҙаланып, түшәп һалалар. Иҫән ҡалған бер нисә танк һәм бик аҙ пехота менән совет һалдаттары үҙҙәренең позицияларына сигенергә мәжбүр була.